

	
	
	



[image: ][image: ]

Rhestr Wirio ar gyfer Ymgysylltu â Chynrychiolwyr Etholedig Lleol
Cyn yr Ymweliad: Paratoi
☐ Nodi cynrychiolwyr allweddol (AS, ASA, ACD, Aelod o'r Senedd, cynghorwyr, maer)
☐ Casglu gwybodaeth gyswllt (e-bost, ffôn, cyfeiriad)
☐ Blaenoriaethu’r rheini sy’n cyd-fynd â’ch nodau
☐ Anfon gwahoddiad wedi’i deilwra gan ddefnyddio templed CTA
☐ Trefnu amserlen ymweliad a chynorthwyo gyda logisteg os oes angen
☐ Rhoi gwybod i CTA am eich ymweliad y gall eich Swyddog Datblygu roi cefnogaeth i chi gydag ef


Yn ystod yr Ymweliad
☐ Cyfarwyddo eich tîm o ran yr amserlen ac ymwelwyr
☐ Neilltuo arweinydd i’r cynrychiolydd
☐ Croeso a thaith: cyflwyno staff, gwirfoddolwyr, teithwyr; arddangos gweithrediadau
☐ Rhannu straeon am effaith (gofal iechyd, addysg, llai o ynysu)
Defnyddio dyfyniadau a thystlythyrau go iawn
☐ Cyflwyno heriau
☐ Gofyn am eu cefnogaeth barhaus 

Cyfryngau a Chyfathrebu
☐ Paratoi datganiad i’r wasg (defnyddiwch dempled CTA)
☐ Gwahodd y cyfryngau lleol (ffotograffydd/newyddiadurwr)
☐ Cofnodi a rhannu’r ymweliad ar y cyfryngau cymdeithasol (tagio cynrychiolwyr)

Ar ôl yr Ymweliad
☐ Anfon neges o ddiolch - Atgyfnerthu’r prif ofynion a gwerthfawrogiad
☐Gwerthuso effaith - Lefel ymgysylltu, adborth, y camau nesaf
☐ Cynnal cyswllt - Rhannu diweddariadau, gwahodd i ddigwyddiadau’r dyfodol




1. Gwahodd Cynrychiolwyr Etholedig Lleol (Paratoi cyn y Digwyddiad)

Nodi Cynrychiolwyr Etholedig Lleol
Ymchwilio a chasglu manylion cyswllt (e-bost, ffôn, cyfeiriad swyddfa) ar gyfer y cynrychiolwyr etholedig lleol canlynol:
· Aelodau Seneddol Lleol Dod o hyd i’ch AS - Aelodau Seneddol ac Arglwyddi - Senedd y DU
· Aelodau’r Cynulliad Deddfwriaethol yng Ngogledd Iwerddon Dod o hyd i’ch MLA
· Aelodau Senedd yr Alban yn yr Alban Aelodau presennol a blaenorol Senedd yr Alban
· Aelodau o’r Senedd yng Nghymru Dod o hyd i Aelod o’r Senedd
· Cynghorwyr Lleol a Meiri 

Awgrym: Os oes nifer o gynrychiolwyr yn berthnasol, dewiswch y rhai sydd fwyaf addas i’ch sefydliad, ar sail eu rôl, eu dylanwad a’u haliniad â’ch nodau. Blaenoriaethwch gynrychiolwyr sydd mewn sefyllfa i gefnogi ac eirioli dros drafnidiaeth gymunedol.

Teilwra Gwahoddiadau
Addaswch eich gwahoddiad gan ddefnyddio templed CTA, gan ganolbwyntio ar faterion neu fuddion penodol sy’n berthnasol i etholaeth y cynrychiolydd. Tynnwch sylw at sut mae eich gwasanaeth yn effeithio ar eu cymuned ac yn cyd-fynd â’u blaenoriaethau.

Gwahoddwch nhw i ymweld â’ch gwasanaeth naill ai yn ystod neu cyn Wythnos Trafnidiaeth Gymunedol (12 - 16 Hydref). Ewch ati i gydnabod eu hamserlenni prysur ac anfon gwahoddiadau cyn gynted â phosibl. 

Cydlynu Amserlenni Ymweliadau
Cysylltwch i drefnu ymweliad o fewn dyddiadau WythnosTG26. Cysylltu â nhw eto’n gwrtais os oes angen, gan gynnig cymorth gydag amserlennu a logisteg i wneud yr ymweliad mor llyfn â phosibl.




2. Tywys Cynrychiolwyr Lleol fel rhan o Wythnos Trafnidiaeth Gymunedol (12-16 Hydref)

Croeso ac Ymgysylltu
Rhowch wybodaeth i’ch staff a’ch gwirfoddolwyr am amserlen yr ymweliad a’r cynrychiolwyr allweddol a fydd yn bresennol. Neilltuwch staff i arwain y cynrychiolwyr a sicrhau eu bod yn deall gweithrediadau eich gwasanaeth.

Yn ystod yr ymweliad, cyfarchwch y cynrychiolwyr yn gynnes, cyflwynwch nhw i staff allweddol, gwirfoddolwyr a theithwyr, a chynigiwch daith o amgylch eich cyfleusterau, gan arddangos ardaloedd fel eich fflyd, swyddfeydd a chydlynu gwirfoddolwyr. Anogwch ryngweithio â theithwyr, yn enwedig y rheini sy’n elwa o’r gwasanaeth.

Dangos Effaith eich Gwasanaeth
Rhannwch straeon am lwyddiant sy’n dangos yr effaith gadarnhaol ar gymunedau lleol, fel gwell mynediad at ofal iechyd, addysg, a llai o deimlo’n ynysig. Rhowch adroddiadau uniongyrchol gan deithwyr neu aelodau o’r gymuned sydd wedi cael cymorth gan eich gwasanaeth. Tynnwch sylw at heriau, gan gynnwys anghenion cyllido, moderneiddio’r fflyd, a phrinder gweithlu.
Rhannu Straeon Llwyddiant Lleol: Dangoswch effaith gadarnhaol eich gwasanaeth ar y gymuned. Canolbwyntiwch ar ganlyniadau diriaethol fel gwell mynediad at ofal iechyd, addysg, cyfleoedd cyflogaeth, a llai o ynysigrwydd cymdeithasol. Defnyddiwch ddyfyniadau neu straeon byr gan deithwyr, gwirfoddolwyr neu drigolion lleol sydd wedi elwa’n uniongyrchol. Mae tystebau personol yn bwerus ac yn gofiadwy.
Tynnu sylw at y Prif Heriau: Byddwch yn onest am rwystrau presennol fel:
· Cyllid annigonol neu ansicr
· Yr angen i foderneiddio’r fflyd (e.e. newid i gerbydau mwy gwyrdd)
· Prinder gweithlu, yn enwedig ymysg gyrwyr a gwirfoddolwyr, gan gynnwys effaith trwyddedau D1 ar recriwtio a chadw staff
Gwahoddwch nhw i Weithredu: Gofynnwch i’ch cynrychiolydd sut gall gefnogi eich gwaith ac awgrymu ffyrdd clir o helpu y gellir gweithredu arnynt, fel:
· Codi eich pryderon yn y Senedd drwy gwestiwn neu gynnig
· Hyrwyddo trafnidiaeth gymunedol yn nhrafodaethau cyllideb cynghorau lleol

· Defnyddio eu pŵer cynnull i ddod â rhanddeiliaid at ei gilydd (e.e. yr Adran Gwaith a Phensiynau, y GIG, awdurdodau trafnidiaeth)
Gwneud Pethau’n Hawdd: Rhowch ddeunyddiau briffio, ystadegau a negeseuon allweddol iddynt y gallant eu defnyddio mewn lleoliadau cyhoeddus neu wleidyddol.
Paratoi adnoddau ar gyfer Ymgysylltu â’r Cyfryngau
Paratowch ddatganiad i’r wasg ar gyfer cyfryngau lleol gan ddefnyddio templed CTA. Os oes modd, trefnwch i ohebwyr neu ffotograffwyr lleol roi sylw i’r ymweliad. Postiwch ddiweddariadau, lluniau a fideos ar y cyfryngau cymdeithasol, gan dagio’r cynrychiolwyr i fod yn fwy amlwg.

3. Camau Dilynol ar ôl Ymweliad
Anfon Neges o Ddiolch
Ar ôl yr ymweliad, anfonwch lythyr diolch personol neu e-bost at bob cynrychiolydd, yn mynegi gwerthfawrogiad o’u hamser a’u cyfranogiad yn ystod WythnosTG26. Atgyfnerthwch bwysigrwydd eu cefnogaeth i gyllid a buddsoddiad parhaus mewn gwasanaethau trafnidiaeth gymunedol.

Adolygu Llwyddiant yr Ymweliad
Gwerthuswch effeithiolrwydd yr ymweliad drwy ystyried a wnaeth y cynrychiolwyr ymgysylltu’n ystyrlon â’ch gwasanaeth, a gafodd negeseuon allweddol eu cyfleu, ac a gafwyd unrhyw adborth ar unwaith neu gymorth.

Cynnal Ymgysylltiad
Parhewch i ymgysylltu â chynrychiolwyr etholedig drwy anfon diweddariadau ar gynnydd eich gwasanaeth ac unrhyw ganlyniadau sy’n deillio o’u cefnogaeth. Gwahoddwch nhw i ddigwyddiadau neu gynulliadau yn y dyfodol i feithrin eiriolaeth barhaus dros Drafnidiaeth Gymunedol.

